Θετικές+Επιδράσεις+του+Twitter+Ypoomada+4

= ** ΘΕΤΙΚΕΣ ΕΠΙΔΡΑΣΕΙΣ ΤΟΥ TWITTER **  =

Η διαδικτυακή εφαρμογή [|__Twitter__]  αναπτύσσεται και εξελίσσεται με γοργούς ρυθμούς, προσφέροντάς μας διαρκώς νέες πολύ ενδιαφέρουσες υπηρεσίες και εφαρμογές. Καθημερινά κερδίζει το ενδιαφέρον και την προσοχή όλο και περισσότερων ενεργών χρηστών. Πολλοί το χαρακτηρίζουν ως τη νέα “μόδα” της εποχής, μαζί με το [|__facebook__] . Μέσα σε 140 μόλις χαρακτήρες έχει κανείς τη δυνατότητα να εκφράσει σε πραγματικό χρόνο μια ιδέα, μια σκέψη, κάτι που τον απασχολεί και θέλει να το μοιραστεί με κάποιους άλλους χρήστες. Ποια είναι η πραγματική αξία της εφαρμογής αυτής? Να εκφράσω τη δική μου προσωπική, ταπεινή άποψη για το πως το βλέπω. Χρησιμοποιώ την υπηρεσία πολύ λίγο καιρό, αλλά οι εντυπώσεις μου σχετικά με την υπηρεσία είναι πολύ καλές. Μου αρέσει πολύ “να ακολουθώ” διάφορους χρήστες (και φίλους-γνωστούς, αλλά ακόμα και άγνωστους), διότι μαθαίνω πολύ ενδιαφέροντα πράγματα που μοιράζονται μέσω της υπηρεσίας, όπως για παράδειγμα ενδιαφέροντα links, νέες διαδικτυακές υπηρεσίες και εφαρμογές, καινοτόμα εργαλεία και προϊόντα. Εξίσου συχνά, “παρακολουθώ” τους προβληματισμούς φίλων, ενημερώνομαι σε πραγματικό χρόνο πάντα για διάφορα συμβάντα. Βέβαια, δεν είναι απίθανο το να λαμβάνει κανείς συχνά και “άχρηστη” πληροφορία, του στυλ “Πήγα στο τάδε σινεμά και είδα το τάδε έργο”, όμως ακόμα και από τέτοια “tweets” μπορεί κάποιος να ενημερωθεί για κάτι που τον ενδιαφέρει, πχ. “Πήγα στη βιβλιοθήκη αλλά κάτι συνέβη και για κάποιο λόγο ήταν κλειστή”. Σκεφτείτε τί ανακούφιση θα παίρνατε, αν κ εσείς θέλατε να επισκεφτείτε την βιβλιοθήκη, και από τί τρέξιμο θα γλιτώνατε… Είναι μια πολύ απλή περίπτωση, είναι όμως πολύ αληθινή. Γενικά αυτό που θα μπορούσε να υποστηρίξει κανείς είναι ότι το [|__Twitter__]  έχει τόση αξία όση ακριβώς έχουν και τα άτομα που ακολουθείς. Θα πρέπει κανείς να νιώθει ότι έχει κάποια σημαντικά πράγματα να “πάρει “από αυτόν που θα ακολουθήσει, και αυτός ακριβώς είναι και ο λόγος για τον οποίον θα τον επιλέξει. Αν και εσείς είστε φανατικοί θαυμαστές της υπηρεσίας, διαβάστε τις ακόλουθες αναρτήσεις, προκειμένου να μάθετε για τις διαρκώς νέες υπηρεσίες που υποστηρίζει το [|__Twitter__] . Αν πάλι είστε από εκείνους που ακόμα δεν έχετε πειστεί για τη χρησιμότητά του και την αναγκαιότητά του, θα έλεγα να του δώσετε μία ακόμα ευκαιρεία. Ποτέ δε ξέρετε τί μπορεί να ανακαλύψετε!!!